b'\n_START_ARTICLE_\nMarijan U\xc4\x8dak\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani osnovni \xc5\xa1oli in ni\xc5\xbeji gimnaziji (1944) je od 1947-1951 v Ljubljani obiskoval \xc5\xa1olo za oblikovanje. Po kon\xc4\x8danem \xc5\xa1olanju se je zaposlil v ljubljanskem Dru\xc5\xa1tvu uporabnih umetnikov (1952-1957), od 1961 dalje je u\xc4\x8dil na osnovni \xc5\xa1oli Pre\xc5\xbeihov Voranc v Ljubljani, vmes je bil svoboden umetnik. Leta 1969 je postal \xc4\x8dlan dru\xc5\xa1tva ekslibristov.  _NEWLINE_\xc5\xbde med \xc5\xa1olanjem so ga privla\xc4\x8dili lesorez, jeklorez, linorez, pa tudi bakrorez, pod vplivom R. Debenjaka se je usmeril v malo grafiko in leta 1955 za\xc4\x8del specializacijo na dunajski akademiji za uporabno umetnost, a jo zaradi pomanjkanja sredstev ni dokon\xc4\x8dal. Ukvarjal se je prete\xc5\xbeno z ekslibrisi; v motivih prevladujeta folklora in figuralika. Sodeloval je na ve\xc4\x8d skupinskih razstavah, mdr.: v Budimpe\xc5\xa1ti (1970), Ljubljani (1972, 1973), Cerknici (1973) in drugod.'